AOT บวก 2% ลุ้นยอดผู้โดยสาร-เที่ยวบินพุ่งรับเทศกาลปีใหม่ ดันกำไรโตแกร่ง
AOT บวก 2% ลุ้นยอดผู้โดยสาร-เที่ยวบินพุ่งช่วงเทศกาลปีใหม่ หนุนกำไรโตแกร่ง โบรกฯวางเป้า 70.50 บ. ล่าสุด ณ เวลา 15.35 น. อยู่ที่ 63.75 บาท บวก 1 บาท หรือ 1.59% สูงสุดที่ 63.75 บาท ต่ำสุดที่ 62.75 บาท ด้วยมูลค่าซื้อขาย 519.28 ล้านบาท 
26 ธ.ค. 2561

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ล่าสุด ณ เวลา 15.35 น. อยู่ที่ 63.75 บาท บวก 1 บาท หรือ 1.59% สูงสุดที่ 63.75 บาท ต่ำสุดที่ 62.75 บาท ด้วยมูลค่าซื้อขาย 519.28 ล้านบาท

ด้าน บล.โนมูระ พัฒนสิน ระบุในบทวิเคราะห์ ให้ราคาเป้าหมาย AOT ที่ 70.50 บาทต่อหุ้น คาดไตรมาส 4/61-62 กำไรเติบโตโดดเด่น อยู่ที่ 5,247 ล้านบาท โต 41% เมื่อเทียบจากปีก่อน จากฐานต่ำในปีก่อนและหักล้างผลกระทบจากนักท่องเที่ยวจีนที่ชะลอลง และคาดกำไรปี 61/62 ยังเติบโตสูงต่อเนื่อง 13% เทียบจากปีก่อน ตามการขยายตัวของอุตฯ ท่องเที่ยวไทย
ทั้งนี้เนื่องจากครม.อนุมัติยกเว้นค่าธรรมเนียมวีซ่า (Visa on Arrival) 2 เดือน เริ่มปลายพ.ย. – ปลายม.ค.2562 แก่นักท่องเที่ยว 21 ประเทศ คาดจะทยอยฟื้นความเชื่อมั่นกลับมาอีกครั้ง ผนวกกลับ ยอดผู้โดยสารใน 6 สนามบินหลักเดือนต.ค. เริ่มฟื้นตัว 3.2% เทียบจากปี่อน จากเดือน ก.ย.2661 เติบโตเพียง 0.5% เทียบจากปีก่อน อีกทั้งคาดมีการเปิดประมูล Duty Fee สนามบินสุวรรณภูมิช่วงต้นปี 2562 (ปีปฏิทิน)
ส่วน บล.เอเชีย เวลท์ ระบุในบทวิเคราะห์ แนะนำ “ถือ” หุ้น AOT ให้ราคาเป้าหมาย 70 บาทต่อหุ้น จากการคาดการณ์จำนวนผู้โดยสาร 6 สนามบิน ช่วงวันที่ 27 ธ.ค. 61 ถึง 2 ม.ค. 62 จะเพิ่มขึ้น 11.8% เทียบจากปีก่อน มาอยู่ที่ 3.18 ล้านคน และมีเที่ยวบิน 18,300 เที่ยว เพิ่มขึ้น 12.6% เทียบจากปีก่อน โดยจำนวนผู้โดยสาร และเที่ยวบินที่เพิ่มขึ้น ส่งผลบวกต่อ AOT